b'\n_START_ARTICLE_\nPlanetologija\n_START_PARAGRAPH_\nPlanetologija yra mokslas apie planetas (\xc4\xafskaitant \xc5\xbdem\xc4\x99), planet\xc5\xb3 palydovus, planet\xc5\xb3 sistemas, kaip Saul\xc4\x97s sistema ir \xc5\xa1i\xc5\xb3 sistem\xc5\xb3 formavimosi procesus. Objekt\xc5\xb3 dydis svyruoja nuo mikrometeoroid\xc5\xb3 iki planet\xc5\xb3 mil\xc5\xbeini\xc5\xb3, siekiant nustatyti j\xc5\xb3 sud\xc4\x97t\xc4\xaf, dinamik\xc4\x85, formavim\xc4\x85si, s\xc4\x85saj\xc4\x85 bei istorij\xc4\x85. Planetologijoje palie\xc4\x8diama plati tarpmokslin\xc4\x97 sritis, pradedant nuo astronomijos ir \xc5\xbdem\xc4\x97s mokslo, kurios turi tokias mokslo \xc5\xa1akas kaip planet\xc5\xb3 astronomija, planet\xc5\xb3 geologija (kartu su geochemija ir geofizika), fizin\xc4\x97 geografija (geomorfologija ir kartografija taikant planetoms), atmosfer\xc5\xb3 mokslas, teorin\xc4\x97 planetologija, ir egzoplanet\xc5\xb3 tyrimai. Gretimos disciplinos \xc4\xafskaito kosmoso fizik\xc4\x85, kai kalbama apie efektus, susijusius su Saule Saul\xc4\x97s sistemos k\xc5\xabnuose, ir astrobiologija._NEWLINE_Taip pat planetologijoje yra i\xc5\xa1skiriamos steb\xc4\x97jim\xc5\xb3 duomen\xc5\xb3 ir teorin\xc4\x97s \xc5\xa1akos. Steb\xc4\x97jim\xc5\xb3 duomenys apima kosmoso tyrimo, dominuojan\xc4\x8dio su nepilotuojam\xc5\xb3 erdv\xc4\x97laivi\xc5\xb3 misijomis, valdomomis nuotoliniu b\xc5\xabdu, sritis, bei palyginant gautus rezultatus su i\xc5\xa1matuotais \xc5\xbdem\xc4\x97s laboratorijose. Teorin\xc4\x97 dalis apima kompiuterin\xc4\xaf ir matematin\xc4\xaf modeliavim\xc4\x85._NEWLINE_Planetologijos mokslininkai pagrinde dirba astronomijos, fizikos ir \xc5\xbdem\xc4\x97s mokslo universitet\xc5\xb3 padaliniuose ar tyrim\xc5\xb3 centruose, nors pasaulyje yra keletas planetologijos institut\xc5\xb3, kurie dirba savaranki\xc5\xa1kai. Taip pat vyksta po kelias stambias kasmetines konferencijas, i\xc5\xa1leid\xc5\xbeiama periodini\xc5\xb3 \xc5\xbeurnal\xc5\xb3 \xc5\xa1ia tema.\n_START_SECTION_\nPlanet\xc5\xb3 astronomija\n_START_PARAGRAPH_\nTai abiej\xc5\xb3 sri\xc4\x8di\xc5\xb3 - steb\xc4\x97jim\xc5\xb3 ir teoretinis mokslas. Steb\xc4\x97tojai tyr\xc4\x97jai yra labiausiai suinteresuoti ma\xc5\xbe\xc5\xb3j\xc5\xb3 Saul\xc4\x97s sistemos k\xc5\xabn\xc5\xb3 tyrimais: t\xc5\xb3, kurie yra stebimi teleskopais (optiniais ir radijo), taigi \xc5\xa1i\xc5\xb3 k\xc5\xabn\xc5\xb3 charakteristikos, tokios kaip forma, sukimasis, pavir\xc5\xa1iaus sud\xc4\x97tis bei atmosferiniai rei\xc5\xa1kiniai yra nustatomi, tod\xc4\x97l formavimasis ir evoliucija gali b\xc5\xabti suprasti._NEWLINE_Teorin\xc4\x97 planet\xc5\xb3 astronomija pagrinde orientuojasi \xc4\xaf dinamik\xc4\x85: naudojamas dangaus mechanikos princip\xc5\xb3 taikymas Saul\xc4\x97s sistemos, bei kit\xc5\xb3 \xc5\xbevaig\xc5\xbed\xc5\xbei\xc5\xb3 planetoms.\n_START_SECTION_\nPlanet\xc5\xb3 geologija\n_START_PARAGRAPH_\nPlanet\xc5\xb3 geologija yra planetologijos \xc5\xa1aka, tirianti planet\xc5\xb3, j\xc5\xb3 palydov\xc5\xb3, asteroid\xc5\xb3, komet\xc5\xb3 bei meteorit\xc5\xb3 vidaus strukt\xc5\xabr\xc4\x85. Geriausiai \xc5\xa1iuo klausimu yra i\xc5\xa1nagrin\xc4\x97ti palyginti artimi \xc5\xbdemei dangaus k\xc5\xabnai: M\xc4\x97nulis ir dvi artimiausios planetos: Venera ir Marsas. Taigi, M\xc4\x97nulis buvo nagrin\xc4\x97jamas pirmas, panaudojant metodus, taikytus \xc5\xbdem\xc4\x97je.'